O latín que orichinó l'occitán teneba palabras prerromanas que representaban o suyo substrato lingüistico. L'occitán se distribuye por zonas en as que bi habió diferents pueblos prerromans, d'astí que bi haiga palabras de diferents orichens. Bi ha palabras prerromanas d'orichen galico como en francés. En Gascunya, a on que vivioron os aquitans bi ha palabras d'o mesmo orichen que equivalents que se troban actualment en basco. En atras zonas bi ha palabras d'orichen sorotaptico.